5.5.2022
RO
Jurnalul Oficial al Uniunii Europene
C 184/139 Joi 21. oktombrie 2021
115. subliniază necesitatea de a atrage mai multe investiții, atât publice, cât și private, în cercetarea, inovarea și introducerea unor noi tehnologii durabile, inclusiv în industriile cu utilizare intensivă a forței de muncă, în noile rețele de infrastructură și în proiectele necesare care contribuie la realizarea obiectivelor Pactului verde european și ale Acordului de la Paris; 116. subliniază că este important să se asigure coerența și consecvența stimulentelor, cu scopul de a se promova tehnologiile inovatoare în vederea atingerii obiectivelor pentru 2030 și 2050, abordând implementarea tehnologiilor deja mature, precum și investițiile în noi tehnologii care trebuie dezvoltate pentru a atinge obiectivul Uniunii de neutralitate climatică până cel târziu în 2050; 117. subliniază rolul fundamental pe care îl pot juca tehnologiile digitale în sprijinirea tranziției verzi a UE; subliniază că redresarea UE necesită crearea unui cadru de reglementare stabil și a unor stimulente financiare și pentru actorii privați, cu scopul de a stabili și a asigura progresul impulsionat de piață în cercetarea, inovarea și dezvoltarea de tehnologii durabile; 118. subliniază că digitalizarea constituie unul dintre factorii-cheie de stimulare a integrării sistemului energetic, deoarece poate permite fluxuri dinamice și interconectate de purtători de energie, conectarea unor piețe mai diverse și poate furniza datele necesare pentru a corela cererea și oferta; subliniază potențialul tehnologiilor digitale de a crește eficiența energetică și, astfel, de a reduce emisiile globale de GES; reamintește că, în conformitate cu estimările Comisiei, amprenta de mediu a TIC reprezintă între 5 % și 9 % din consumul mondial de energie electrică și peste 2 % din emisiile mondiale de gaze cu efect de seră; subliniază că, potrivit unui studiu din 2018 privind inteligența artificială, realizat de Centrul Comun de Cercetare al Comisiei, centrele de date și transmiterea datelor ar putea reprezenta între 3 % și 4 % din consumul total de energie electrică al Uniunii; reliefează că Comisia se așteaptă la o creștere cu 28 % a consumului centrelor de date din 2018 până în 2030; subliniază că 47 % din emisiile de dioxid de carbon din domeniul digital sunt generate de echipamentele de consum, cum ar fi computerele, telefoanele inteligente, tabletele, dispozitivele conectate; solicită, prin urmare, măsuri de reducere a amprentei de carbon a sectorului TIC, prin asigurarea eficienței energetice și a utilizării eficiente a resurselor și reiterează obiectivul de a face centrele de date neutre din punct de vedere climatic și foarte eficiente din punct de vedere energetic până cel târziu în 2030, astfel cum se prevede în strategia digitală; 119. reamintește importanța contribuției C&I la realizarea obiectivelor stabilite în Acordul de la Paris și a obiectivelor Pactului verde european; invită Comisia și statele membre să sprijine cercetarea și inovarea și o creștere globală a bugetului UE și a bugetelor naționale dedicate C&I în domeniul tehnologiilor energetice durabile și sigure și al inovării; invită Comisia să evalueze posibilitatea de a sprijini în continuare tehnologiile și soluțiile inovatoare care vor contribui la un sistem energetic integrat și rezistent la schimbări climatice, inclusiv cele în care Europa deține o poziție de lider la nivel mondial și lanțuri valorice interne; consideră că este esențial ca anumite segmente-cheie ale lanțurilor valorice aferente energiei din surse regenerabile să fie localizate în Uniune, pentru a atinge obiectivele climatice și a aduce beneficii economice semnificative europenilor; solicită, în acest context, să se adopte măsuri adecvate pentru a promova rolul jucat de componentele de proveniență europeană din lanțul de aprovizionare și în legislația ce vizează sursele regenerabile de energie (RES);
Schimbările climatice și dezvoltarea 120.
consideră că COP26 reprezintă o oportunitate de a-și reînnoi eforturile pentru a atinge obiectivele Acordului de la Paris și obiectivele de dezvoltare durabilă ale ONU, în special ODD 13 (acțiuni climatice); consideră că Agenda 2030 trebuie să acționeze ca foaie de parcurs către un viitor mai ecologic, mai echitabil și mai sustenabil; 121. subliniază importanța unei abordări a drepturilor omului în acțiunile de combatere a schimbărilor climatice, pentru a se asigura că toate măsurile respectă și sprijină drepturile omului pentru toate persoanele; 122.
îndeamnă părțile la CCONUSC să continue să își sporească nivelul de ambiție în ceea ce privește atenuarea și adaptarea, în conformitate cu obiectivele Acordului de la Paris, și să integreze dimensiunea drepturilor omului în contribuțiile lor stabilite la nivel național și în comunicarea lor privind adaptarea; solicită secretariatului CCONUSC să elaboreze orientări privind modul de integrare a protecției drepturilor omului în contribuțiile stabilite la nivel național (CSN) și în comunicarea privind adaptarea, în colaborare cu Înaltul Comisar al ONU pentru Drepturile Omului; 123. este conștient de numărul mare de dovezi conform cărora impactul schimbărilor climatice cauzează și exacerbează penuria de resurse vitale, cum ar fi terenurile arabile, afectează sau distruge ecosistemele de subzistență și mărește incidența și gravitatea catastrofelor naturale, acționând astfel ca factori determinanți ai conflictelor, ai strămutării populațiilor și ai crizelor umanitare;